ПРОТОКОЛ № 06
от заседание на Комисия по дисциплинарните производства
на Висшия съдебен съвет,
проведено на 16 февруари 2016 г.

Днес, 16 февруари 2016 г., вторник, oт 13:00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
ЮЛИЯ КОВАЧЕВА
ЯСЕН ТОДОРОВ
МИЛКА ИТОВА

ОТСЪСТВА: Михаил Кожарев

От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.

	Заседанието протече при следния дневен ред:

1.	Предложение от петима членове на Висшия съдебен съвет за налагане на дисциплинарно наказание на Веселина Йорданова Ставрева – съдия в Софийски градски съд.

2.	Заповед № 198/25.01.2016 г. на Христо Динев – административен ръководител-градски прокурор на Софийска градска прокуратура, с която е наложено дисциплинарно наказание по чл. 308, ал. 1, т. 1 от ЗСВ - „забележка” на Росица Петрова Рускова-Петрова – следовател в Следствен отдел в Софийска градска прокуратура.

3.	Заповед № 638/09.10.2015 г. на Валентин Вълков – административен ръководител-окръжен прокурор на Окръжна прокуратура гр. Ловеч, с която е наложено дисциплинарно наказание по чл. 308, ал. 1, т. 1 от ЗСВ - „забележка” на Христо Любенов Николов – следовател в Окръжен следствен отдел в Окръжна прокуратура гр. Ловеч.
4.	Заповед № РД-04-12/26.01.2016 г. на Тодор Деянов – административен ръководител-окръжен прокурор на Окръжна прокуратура гр. Смолян, с която, на основание чл.327 от ЗСВ, е обърнато внимание на Мария Василева Дамянова – административен ръководител-районен прокурор на Районна прокуратура гр. Девин.

5.	Справка за съдебните дела във връзка с дисциплинарната дейност на ВСС за периода 03.10.2012 г. до 31.01.2016 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

6.	Определение на ВАС - тричленен състав - шесто отделение, по адм.дело № 13787/2015 г., с което обявява нищожността на решение на Висшия съдебен съвет по т. 78 от протокол № 56/12.11.2015 г.

По дневния ред

1.	ОТНОСНО: Предложение от петима членове на Висшия съдебен съвет за налагане на дисциплинарно наказание на Веселина Йорданова Ставрева – съдия в Софийски градски съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.	Предлага на Висшия съдебен съвет, съгласно предложението от членове на Висшия съдебен съвет, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Веселина Йорданова Ставрева – съдия в Софийски градски съд.
/Решението е взето без участието на Милка Итова, поради направен самоотвод/

2.	ОТНОСНО: Заповед № 198/25.01.2016 г. на Христо Динев – административен ръководител-градски прокурор на Софийска градска прокуратура, с която е наложено дисциплинарно наказание по чл. 308, ал. 1, т. 1 от ЗСВ - „забележка” на Росица Петрова Рускова-Петрова – следовател в Следствен отдел в Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед № 198/25.01.2016 г. на Христо Динев – административен ръководител-градски прокурор на Софийска градска прокуратура, дисциплинарно наказание по чл. 308, ал. 1, т. 1 от ЗСВ - „забележка”, на Росица Петрова Рускова-Петрова – следовател в Следствен отдел в Софийска градска прокуратура, за допуснати дисциплинарни нарушения по чл. 307, ал. 4, т. 3 от ЗСВ. 
2.2. Заповед № 198/25.01.2016 г. на Христо Динев – административен ръководител-градски прокурор на Софийска градска прокуратура, ведно с решението на ВСС да се приложат към кадровото досие на магистрата.

3.	ОТНОСНО: Заповед № 638/09.10.2015 г. на Валентин Вълков – административен ръководител-окръжен прокурор на Окръжна прокуратура гр. Ловеч, с която е наложено дисциплинарно наказание по чл. 308, ал. 1, т. 1 от ЗСВ - „забележка” на Христо Любенов Николов – следовател в Окръжен следствен отдел в Окръжна прокуратура гр. Ловеч.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед № 638/09.10.2015 г. на Валентин Вълков – административен ръководител-окръжен прокурор на Окръжна прокуратура гр. Ловеч, дисциплинарно наказание по чл. 308, ал. 1, т. 1 от ЗСВ - „забележка”, на Христо Любенов Николов – следовател в Окръжен следствен отдел в Окръжна прокуратура гр. Ловеч, за допуснати дисциплинарни нарушения по чл. 307, ал. 4, т. 1 и т. 2 от ЗСВ. 
3.2. Заповед № 638/09.10.2015 г. на Валентин Вълков – административен ръководител-окръжен прокурор на Окръжна прокуратура гр. Ловеч, ведно с решението на ВСС да се приложат към кадровото досие на магистрата.

4.	ОТНОСНО: Заповед № РД-04-12/26.01.2016 г. на Тодор Деянов – административен ръководител-окръжен прокурор на Окръжна прокуратура гр. Смолян, с която, на основание чл.327 от ЗСВ, е обърнато внимание на Мария Василева Дамянова – административен ръководител-районен прокурор на Районна прокуратура гр. Девин.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.	Предлага на Висшия съдебен съвет да приеме за сведение Заповед № РД-04-12/26.01.2016 г. на Тодор Деянов – административен ръководител-окръжен прокурор на Окръжна прокуратура гр. Смолян, с която, на основание чл.327 от ЗСВ, е обърнато внимание на Мария Василева Дамянова – административен ръководител-районен прокурор на Районна прокуратура гр. Девин и същата да не се прилага към кадровото досие на магистрата.
4.2.	В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

5.	ОТНОСНО: Справка за съдебните дела във връзка с дисциплинарната дейност на ВСС за периода 03.10.2012 г. до 31.01.2016 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1.	Приема за сведение Справка за съдебните дела във връзка с дисциплинарната дейност на ВСС за периода 03.10.2012 г. до 31.01.2016 г.

6.	ОТНОСНО: Определение на ВАС - тричленен състав - шесто отделение, по адм.дело № 13787/2015 г., с което обявява нищожността на решение на Висшия съдебен съвет по т. 78 от протокол № 56/12.11.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1.	Предлага на Висшия съдебен съвет да не образува дисциплинарно производство по предложението на министъра на правосъдието с вх. № 11-04-27 от 31.03.2015 г. на ВСС.
6.2.	Предложението по т. 6.1. да се внесе за разглеждане в заседание на ВСС чрез Комисия по правни въпроси на ВСС, която да изрази становище по компетентност дали са налице основания за изготвяне на искане до Върховен административен съд за тълкуване на изпратеният ни за изпълнение съдебен акт.
6.3.	Изпраща материалите по преписката по компетентност на Комисия по правни въпроси на ВСС.

ПРЕДСЕДАТЕЛ НА КОМИСИЯ		/П/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА